b'\n_START_ARTICLE_\nJosip Draksler\n_START_SECTION_\n\xc5\xbdivljenje in delo\n_START_PARAGRAPH_\nLeta 1920 se je pridru\xc5\xbeil generalu Maistru in se udele\xc5\xbeil bojev za severno mejo. V letih 1921\xe2\x88\x921941 je v razli\xc4\x8dnih krajih \xc5\xa0tajerske slu\xc5\xbeboval kot knjigovodja. Ob okupaciji Jugoslavije je pri\xc5\xa1el v Ljubljano in na Je\xc5\xbeici za\xc4\x8del delati za Osvobodilno fronto. Septembra 1941 je vstopil v Sti\xc5\xa1ko \xc4\x8deto in bil borec ter intendant v razli\xc4\x8dnih partizanskih enotah. \xc4\x8clan Komunisti\xc4\x8dne partije Slovenije je postal 1942. V letih 1942\xe2\x88\x921945 je bil ekonom in na\xc4\x8delnik ekonomskega odseka pri Glavnem \xc5\xa1tabu Narodnoosvobodilne vojske in partizanskih odredov Slovenije. Po osvoboditvi je bil med drugim vodja jugoslovanske komisije za povra\xc4\x8dilo zaplenjene lastnine v Berlinu (1946-1947), vodja ekonomata pri ministrstvu rudarstva Ljudske republike Slovenije in vodja ekonomata te\xc5\xbeke industrije Federativne ljudske republike Jugoslavije (1950-1953). Za udele\xc5\xbebo v narodnoosvobodilni borbi je bil odlikovan s partizansko spomenico 1941.'